CELEX: C2004/239/31
Language: et
Date: 2004-09-25 00:00:00
Title: Esimese Astme Kohtu otsus 6. juuli 2004 Kohtuasjas T-281/01: Hubert Huygens versus Euroopa Ühenduste Komisjon (Teenistujad — Hindamismenetlus — Hindamisaruande koostamisega hilinemine — Mõistlik tähtaeg — Kahju hüvitamise hagi — Moraalne ja varaline kahju — Ametialase edutamise menetlus — Hageja ametialase edutamise kaudne tagasilükkamine — Tühistamishagi — Otsus jätta hageja 2000. aasta alusel ametialaselt edendamata — Põhjenduse puudumine — Otsus ametialaselt edutada 2000. aasta alusel 54 ametnikku — Vastuvõetamatus)

25.9.2004   
            
            
               ET
            
            
               Euroopa Liidu Teataja
            
            
               C 239/15
            
         
      ESIMESE ASTME KOHTU OTSUS
   
   6. juuli 2004
   Kohtuasjas T-281/01: Hubert Huygens versus Euroopa Ühenduste Komisjon (1)
   
   (Teenistujad - Hindamismenetlus - Hindamisaruande koostamisega hilinemine - Mõistlik tähtaeg - Kahju hüvitamise hagi - Moraalne ja varaline kahju - Ametialase edutamise menetlus - Hageja ametialase edutamise kaudne tagasilükkamine - Tühistamishagi - Otsus jätta hageja 2000. aasta alusel ametialaselt edendamata - Põhjenduse puudumine - Otsus ametialaselt edutada 2000. aasta alusel 54 ametnikku - Vastuvõetamatus)
   (2004/C 239/31)
   Kohtumenetluse keel: prantsuse
   Kohtuasjas T-281/01: Hubert Huygens, Euroopa Ühenduste Komisjoni teenistuja, elukoht Olm (Luksemburg), esindaja avocat S. Nyssens, versus Euroopa Ühenduste Komisjon, (esindajad: J. Curral ja F. Clotusche-Duvieusart, kohtudokumentide kättetoimetamise aadress Luxembourgis), mille esemeks on ühest küljest taotlus hüvitada kahju, mis oli tekkinud hageja kohta 1997/1999. aastate alusel hindamisaruande koostamisega hilinemise tõttu, ja teisest küljest taotlus tühistada komisjoni kaudne otsus lükata tagasi hageja nõue hüvitada selle hilinemise tõttu tekkinud kahju, komisjoni kaudne otsus keelduda hageja 2000. aasta alusel ametialasest edutamisest astmele B1 ning komisjoni otsus ametialaselt edutada 2000. aasta alusel 54 ametnikku astmele B1, ja igal juhul tühistada Euroopa Ühenduste Ametlike Väljaannete Talituse otsus ametialaselt edutada 2000. aasta alusel 4 ametnikku astmele B1, tegi esimese astme kohus (esimene koda) koosseisus: president B. Vesterdorf, kohtunikud P. Mengozzi ja M.E. Martins Ribeiro, kohtusekretär ametnik J. Plingers, 6. juulil 2004. aastal otsuse, mille resolutiivosa on järgmine:
   
               1.
            
            
               Komisjon peab hagejale talle tekitatud moraalse kahju hüvitamiseks maksma 500 eurot.
            
         
               2.
            
            
               Tühistatakse komisjoni otsus jätta hageja ametialaselt edutamata 2000. aasta ametialase edutamise käigus astmele B1, mis tuleneb 6. aprilli 2000. aasta Informations Administratives'is nr 31 ilmunud teatest astmele B1 ametialaselt edutatud ametnike kohta.
            
         
               3.
            
            
               Ülejäänud osas jäetakse hagi rahuldamata.
            
         
               4.
            
            
               Kohtukulud jäetakse komisjoni kanda.
            
         
      (1)  EÜT C 3, 5.1.2002